***VÝROČNÁ SPRÁVA ZA ROK 2021***

* **Dom Charitas sv. Jozefa – Centrum pre deti a rodiny,**  pre deti s mentálnym postihnutím, zmyslovým postihnutím a kombináciou postihnutí.
* **Zriaďovateľ: Spišská katolícka charita**
* **Sídlo zriaďovateľa: Slovenská 1765/30, 052 01 Spišská Nová Ves**
* **Štatutárny zástupca: PhDr. Ing. Pavol VILČEK**
* **Miesto výkonu : J. Wolkera 41, 052 01 Spišská Nová Ves**

**IČO : 35 514 221**

**DIČ : 2020720966**

**Bankové spojenie : Slovenská sporiteľňa, a. s. pobočka: Spišská Nová Ves**

**Účet : 5082042759/0900**

**IBAN : SK25 0900 0000 0050 8204 2759**

**Dom Charitas sv. Jozefa** – Centrum pre deti a rodiny, je zariadenie zriadené na účel vykonávania opatrení dočasne nahrádzajúcich dieťaťu jeho prirodzené rodinné prostredie alebo náhradné rodinné prostredie na základe rozhodnutia súdu o nariadení ústavnej starostlivosti, o nariadení neodkladného opatrenia alebo o uložení výchovného opatrenia. Centrum vykonáva opatrenia tohto účelu pobytovou formou.

Cieľovou skupinou Centra sú deti umiestnené na základe súdneho rozhodnutia vo veku 0 – 18 rokov s mentálnym postihnutím, telesným postihnutím, zmyslovým postihnutím, kombináciou postihnutí a deti s ťažkým zdravotným postihnutím, ktorých zdravotný stav si vyžaduje osobitnú starostlivosť výlučne pobytovou formou. Deti sú aktuálne umiestnené v dvoch špecializovaných samostatných skupinách, kapacita je 16 detí.

Počet zamestnancov: 16

Štruktúra zamestnancov:

Riaditeľ1

Sociálny pracovník 1

Zdravotná sestra 3

Psychológ1

Špeciálny pedagóg 1

Vychovávateľ - 2

Opatrovateľ 8

Ekonóm 1

Vodič –údržbár 1

Budova Centra sa nachádza v ohradenom priestore na sídlisku. V areáli sa nachádza altánok s posedením, hojdačka, pieskovisko, garáž a skladové priestory. Areál je zatrávnený a pravidelne udržiavaný, deti majú možnosť využívať tento priestor na rôzne voľno časové aktivity a prechádzky. V zariadení sa koná pravidelne stretnutie a zasadnutie odborného tímu v zložení sociálny pracovník, zdravotná sestra, špeciálny pedagóg a psychológ. Každé dieťa v zariadení má založenú spisovú dokumentáciu. Sociálny pracovník úzko spolupracuje s príslušnými úradmi v mieste bydliska dieťaťa, s rodinou dieťaťa a tiež s obcou. Doposiaľ žiadnych profesionálnych rodičov. Veľmi dôležité bolo mapovanie životnej situácie, teda zber informácií, ktoré obsahujú meno a priezvisko dieťaťa, adresu trvalého bydliska, najbližších príbuzných a kontakt s najbližšou rodinou – sociálna anamnéza dieťaťa. Spolupráca s rodinou dieťaťa je náročná nakoľko sa jedná o deti pochádzajúce z rómskych rodín. Avšak spolupráca s úradmi a terénnymi pracovníkmi v mieste bydliska je veľmi dobrá. Starostlivosť v Centre detí sa uskutočňuje v súlade s individuálnym plánom rozvoja osobnosti dieťaťa a s osobitným dôrazom na jeho špeciálne výchovno-vzdelávacie potreby vyplývajúce zo zdravotného postihnutia. Súčasťou individuálneho plánu rozvoja osobnosti dieťaťa je aj spôsob a časový interval vyhodnocovania plnenia tohto plánu. Plán výchovnej práce s dieťaťom sa vyhodnocuje jedenkrát mesačne. Supervízia v Centre detí je zabezpečovaná v dvoch formách- individuálne a skupinovo.

Základnú zdravotnú starostlivosť deťom z Centra pre deti a rodiny sv. Jozefa poskytujú dve pediatričky v blízkosti zariadenia po podpísaní Dohody o poskytovaní zdravotnej starostlivosti. Zdravotný stav našich detí je systematicky sledovaný, pričom  je predpoklad zhoršovania sa zdravotného stavu.

*Kultúrna činnosť**bola pre deti v roku 2021 veľmi náročná zabezpečiť vplyvom náročnej situácie ohľadom Covidu 19. Deti napriek tomu chodili na výlety. Počas roka tiež priamo v centre organizujeme rôzne akcie a tak si deti užili veľa krásnych chvíľ. Leto bolo venované grilovaniu a pozeraniu letného kina. Na 18 narodeniny nášho chlapca Kristiána prišla zahrať kapela Lomnícke Chave a pripravila mu tým nezabudnuteľný zážitok. Deti centra ako aj zamestnanci si v miestnej sále Reduty mohli vypočuť súkromný koncert svetového husľového virtuóza Filipa Jančíka. V zariadení sme mali taktiež koncert šikovného gitaristu Timotea Závadského. Detičky centra boli navštíviť aj naše zariadenie v Spišskom Štiavniku a zamilovali si ho tak, že v spolupráci s nimi vznikol aj výnimočný kalendár na podporu oboch zariadení. Vďaka výnimočnému projektu Slovenskej sporiteľne sme mohli do zariadenia zakúpiť zdvíhacie zariadenie a zlepšiť tým kvalitu života detičkám ako aj pomôcť zamestnancom a uľahčiť im náročnú prácu. V rámci náročnej situácie deti v minimálnej miere pocítili zmenu vyplývajúcu zo svetovej pandémie, ktorá zmenila fungovanie a život celkovo.*